《己酉中秋任才仲陈去非会饮岳阳楼上酒半酣高谈大笑行草间出诚一时俊游也为赋之》
宋代·姜仲谦

岳阳楼高几千尺，俯视洞庭方酒酣。万顷波光天上下，两山秋酒月东南。

兴来鸾鹄随行草，夜永鱼龙骇笑谈。我欲烦公钓鳌手，尽移云水到松庵。

作者简介：姜仲谦，字光彦，号松庵，淄州（今山东淄博）人（《瀛奎律髓》卷三五）。徽宗宣和三年（一一二一）知济南府。高宗建炎二年（一一二八），除两浙转运副使，移广南西路。迁湖北转运使（同上书卷三八）。四年，知建康府。今录诗四首。